Diego López Rodríguez

**Diego López Rodríguez** (Spanjisht: [ˈdjeɣo ˈlopeθ]; lindur më 3 nëntor 1981) është një futbollist profesionist spanjoll i cili luan me klubin spanjoll Espanyol në La Liga, në huazim nga Milan, si portier.

Pasi shpenzoi shtatë vite nën kontratë me Real Madridin, duke përfaqsuar skuadra të tjera, ai krijoi emrin e tij në La Liga me Villarrealin, duke u paraqitur me ta në 230 ndeshje zyrtare gjatë pesë sezoneve të luajtura. Në 2013, ai u rikthye te Real Madrid.

López ka përfaqsuar Spanjën në Kupën e Konfederatave 2009.

## Karriera me klube
### Real Madrid
López ka lindur në Paradela, Lugo, Galikia. Ai ishte prodhim akademisë së klubit lokal të qytetit të lindjes, CD Lugo, kurse në moshën 19 vjeç u bë pjesë e Real Madridit. Pas një huazimi të shkurtër te klubi tjetër kryeqytetas, AD Alcorcón, López u rikthye te klubi dhe luajti si titullar me ekipin B në sezonin e tij të dytë, aty ku Castilla u ngjit në Segunda División.

López shërbeu si zëvëndësuesi i Iker Casillas në dy sezonet e tjera të La Ligas; në ndeshjet e fundit të sezonit 2005–06, ai luajti në fitoret kundër Osasunës dhe Racing de Santander. Ai gjithashtu debutoi në Ligën e Kampioneve, duke luajtur 90 minuta të plota në humbjen 2–1 kundër Olympiakos në fazën e grupeve.

### Villarreal
Në fund të qershorit të 2007-tës, López firmosi me Villarrealin për një shumë të raportuar prej 6 milion €. Ai e nisi sezonin si rezerva e uruguajianit Sebastián Viera, duke u aktivizuar ndeshjet e Kupës së Mbretit dhe Kupës UEFA. Megjithatë, por pas një serie performancash pozitive, ai e fitoi vendin e titullarit dhe e mbyi sezonin me 21 ndeshje në të gjitha kompeticionet.

Në sezonin 2008–09, López luajti çdo ndeshje në kampionat, duke ndihmuar ekipin të përfundonte në vendin e pestë. Ai luajti gjithashtu 38 ndeshje edhe në sezonin 2009–10, por ekipi nuk arriti më shumë se një vend i shtatë, duke mos u kualifikuar në kompeticionet evropiane. Megjithatë, falimentimi i Majorkës i hapi rrugën kualifikimit të ekipit në raundet kualifikuese të Ligës së Evropës.

López luajti në të gjitha ndeshjet përveç njërës në sezonin 2011–12, duke humbur vetëm barazimin 2–2 kundër Seviljes në ndeshjen e dytë të sezonit. *Nëndetsja e Verdhë* në fund do të binte nga kategoria pas një qëndrimi dymbëdhjetë vjeçar, me lojtarin që pësoi 50 gola gjatë sezonit.

### Sevilla
Më 22 maj 2012, López firmosi me Seviljen në një kontratë pesë vjeçare, për një shumë të raportuar prej 3.5 milion €. Përgjatë qëndrimit të tij në klub, ai ndau vendin e titullarit me veteranin Andrés Palop.

### Rikthimi te Real Madrid
[parapamje|djathtas|López duke luajtur për [Real Madrid C.F.|Real Madridin në vitin 2013]]
Më 25 janar 2013, López u rikthye te Real Madridi si zëvëndësuesi i Casillas, i cili pësoi një dëmtim në dorë që e mbajti jashtë fushave për 12 javë, duke firmosur për 3.5 milion € deri në qershor 2017. Gjatë prezantimit të tij, ai deklaroi se gjithmon kishte ëndërruar një rikthim te *Los Blancos*.

López bëri debutimin e tij të dytë me klubin më 30 janar 2013 në barazimin 1–1 në shtëpi kundër Barcelonës në gjysëm-finalen e Kupës së Mbretit. Më 5 mars, ai bëri një seri pritjesh në fitoren 2–1 të Realit kundër Manchester United në Old Trafford, duke u kualifikuar në tetë të fundit të Ligës së Kampioneve (rezultati i përgjithshëm 3–2). Pas ndeshjes, trajneri José Mourinho tha: "Diego López ishte lojtari më i mirë i skuadrës time"; ai e ruajti pozicionin e tij deri në fund të sezonit, pavarësisht se Casillas ishte rikthyer nga dëmtimi.

López e ruajti pozicionin e tij si portieri i parë i ekipit edhe në fillim të sezonit tjetër, kur Carlo Ancelotti kishte zëvëndësuar Mourinhon. Megjithatë, Casillas ishte portieri titullar në ndeshjet e kupës dhe Ligë së Kampioneve.

### Milan
Më 13 gusht 2014, Real Madridi dhe Milani arritën një marrëveshje për transferimin e López në Milano. Ai bëri debutimin e tij zyrtar më 31 gusht në ndeshjen e parë të sezonit 2014–15 të Serie A, duke pritur në fund një penallti nga Antonio Candreva në një fitore 3–1 kundër Lazios.

Më 14 shtator, López pësoi një dëmtim në kofshën e djathtë në ndeshjen kundër Parmës, duke e lënë jashtë fushave të lojës për gati një muaj.

## Karriera ndërkombëtare
López u thirr për herë të parë në kombëtaren spanjolle si portier i tretë për dy ndeshjet kualifikuese të Kupës së Botës 2010 në fund të marsit/ fillim prillit të vitit 2009, të dy kundër Turqisë. Ai u emërua në skuadrën e trajnerit Vicente del Bosque për të luajtur në FIFA Kupën e Konfederatave 2009 që do të zhvillohej në Afrikën e Jugut, duke qënë sërisht zgjedhja e tretë, (mbarapa Casillasit dhe Pepe Reinës) gjë që bëri që të mos luante asnjë ndeshje.

López bëri debutimin e tij më 12 gusht 2009, duke luajtur 30 minutat e fundit të fitores 3–2 të miqësores kundër Maqedonisë. Ai zëvëndësoi Reinën dhe e mbajti porën e paprekur për pjesën e mbetur të ndeshjes.

## Jeta personale
López u martua me Iria Otero më 11 qershor 2011, dhe është baba i dy fëmijëve.

## Statistikat e karrierës
### Klubet
1 Përfshirë Supercopa de España, UEFA Super Kupën dhe FIFA Kupën e Botës për Klube.

### Kombëtarja
Burimi: 

## Referime 
## Lidhje të jashtme 
*Profili te BDFutbol
*Profili me kombëtaren
*Diego López te National-Football-Teams.com